নালন্দা
১৯৫১ সালে নালন্দা মহাবিহারের ধ্বংসাবশেষের কাছে বিহার সরকার প্রাচীন মহাবিহারটির অনুকরণে পালি ও বৌদ্ধধর্ম শিক্ষার কেন্দ্র হিসেবে নব নালন্দা মহাবিহার প্রতিষ্ঠা করে। ২০০৬ সালে এটি একটি পরিগণ্য বিশ্ববিদ্যালয়ের স্বীকৃতি পায়।
নাগসেন
নাগসেন ছিলেন একজন সর্বাস্তিবাদী বৌদ্ধ ভিক্ষু। তিনি কাশ্মীরে জন্মগ্রহণ করেছিলেন। নাগসেন খ্রিস্টপূর্ব ১৫০ অব্দের সমসাময়িক ছিলেন। উত্তরপশ্চিম ভারতের (অধুনা পাকিস্তান) ভারতীয়-গ্রিক রাজা প্রথম মিনান্ডার (পালি: মিলিন্দ) বৌদ্ধধর্ম সম্পর্কে তাঁকে যে প্রশ্ন করেছিলেন, সেই বিষয়ে নাগসেনের উত্তর "মিলিন্দপঞ্‌হ" গ্রন্থে লিপিবদ্ধ আছে।